stanford-oval/wikipedia huggingface dataset:
חברת וולט דיסני
היסטוריה > 1928–1934: מיקי מאוס והסימפוניות הטיפשיות

בשנת 1928, כדי להתאושש מאובדן זכויות היוצרים על אוסוולד הארנב, דיסני הגה רעיון של דמות עכבר בשם מורטימר וצייר כמה ציורים ראשוניים שלו כאשר היה על רכבת לכיוון קליפורניה. השם של העכבר שונה מאוחר יותר למיקי מאוס וכיכב בכמה סרטים של דיסני. אב אייוורקס עידן את התכנון הראשוני של מיקי מאוס. סרט הקול הראשון של דיסני, "ספינת הקיטור וילי", סרט מצויר בכיכובו של מיקי, יצא לאור ב-18 בנובמבר 1928 באמצעות חברת ההפצה Pat Powers'‎. הסרט היה סרט ההנפשה הראשון של מיקי מאוס שנוצר בליווי של קול, אולם הוא היה השלישי שנוצר על ידי דיסני, אחרי הסרטים "שיגעון של אווירון" ו"הגאוצ'ו הדוהר" שהיו בתחילה סרטים אילמים, אולם מספר שנים אחרי יציאת "ספינת הקיטור וילי" יצאו בליווי של קול.
"ספינת הקיטור וילי" נהפך מיד ללהיט ענק, וההצלחה נבעה לא רק כיוון שמיקי כיכב בסרט, אלא מאחר שהסרט היה הסרט המצויר הראשון שכלל קול. דיסני השתמש ליצירת הסרט במערכות של חברת Pat Powers'‎, שנוצרו על ידי לי דה פורסט. הסרט הוקרן בהקרנת בכורה בתיאטרון ברודוויי (אז – B. S. Moss's Colony Theater). הסרטים "שיגעון של אווירון" ו"הגאוצ'ו הדוהר" הופקו מחדש עם פסקולים והופצו בשנית ב-1929.
דיסני המשיך ליצור סרטי אנימציה עם מיקי מאוס ודמויות אחרות, והחל ליצור את סדרת "הסימפוניות הטיפשיות" עם סרטי קולומביה שהפיצו את הסדרה החל מאוגוסט 1929. בין השנים 1929 ל-1939 פרסמה החברה סדרה של 75 סרטים קצרים כחלק מסדרת "הסימפוניות הטיפשיות". הסרט הקצר "התרנגולת הקטנה והחכמה" שיצא כחלק מסדרה זו סימן את הופעתו הראשונה של דונלד דאק. שבעה מהסרטים הקצרים זכו בפרס אוסקר לסרט המונפש הקצר הטוב ביותר. בספטמבר 1929, המנהל של התיאטרון "Fox Oakland" באוקלנד, קליפורניה, הארי וודין, ביקש רשות מדיסני להקים את מועדון מיקי מאוס, ודיסני נתן את הסכמתו. בנובמבר, חוברות קומיקס נשלחו לחברת "Kings Featurs" (חברה המפיצה לעיתונים קומיקס, פאזלים, משחקים וכדומה) לצורכי בדיקה, והחברה ביקשה דגימות נוספות כדי להראות למוציא לאור, ויליאם רנדולף הרסט. ב-16 בדצמבר, חברת וולט דיסני נהפכה לתאגיד בשם "וולט דיסני הפקות בע"מ", שהיו בה מחלקת שיווק, ושתי חברות בנות – Disney Film Recording Company (מחלקת צילום הסרטים) ו-Liled Realty and Investment Company (מחלקת הנדל"ן וההשקעות בנדל"ן). דיסני ואשתו החזיקו ב-60% ממניות החברה (6,000 מניות) ורוי החזיק ב-40%. ב-30 בדצמבר, Kings Features יצרו את העיתון הראשון שלהם, New York Mirror, בו פורסמה סדרת הקומיקס מיקי מאוס.
ב-1932 דיסני חתם על חוזה בלעדיות עם החברה שהפיצה את הטכניקולור (החוזה התקיים עד סוף 1935) כדי לייצר אנימציות בצבע, והוא יצר את הסרט "פרחים ועצים" (Flowers and Trees) ב-1932 באמצעות טכנולוגיה זאת. דיסני הוציא לאור מספר אנימציות דרך החברות Powers' Celebrity Pictures (‏1928–1930), סרטי קולומביה (1930–1932) ויונייטד ארטיסטס (1932–1937). הפופולריות של סדרת מיקי מאוס אפשרה לדיסני לתכנן סרטי אנימציה באורך מלא.
היסטוריה > 1934–1945: שלגיה ושבעת הגמדים ומלחמת העולם השנייה

לאור ההחלטה לפתח את סרטי וטכנולוגית האנימציה, דיסני החל להפיק את סרט האנימציה הראשון שבאורך מלא בשנת 1934. לאחר 3 שנות הפקה, הסרט "שלגיה ושבעת הגמדים" הוקרן בהקרנת בכורה בדצמבר 1937 והפך לסרט המצליח ביותר באותה התקופה. הסרט הופץ על ידי חברת RKO שהפיצה את סרטי דיסני החל מיולי 1937, לאחר שיונייטד ארטיסטס ניסתה להשיג את זכויות השידור על הסרטים הקצרים של דיסני.
באמצעות ההכנסות מהסרט "שלגיה", דיסני מימן בניית מתחם חדש בגודל של 51 דונם בברבנק, קליפורניה. בנייתם של אולפני וולט דיסני החדשים, שהם המטה של החברה, הושלמה בסוף 1939, והם נפתחו לעסקים בסוף אותה שנה. ההנפקה הראשונה של וולט דיסני הפקות הייתה ב-2 באפריל 1940.
האולפנים המשיכו ליצור סרטי הנפשה באורך מלא, בהם "פינוקיו" (1940), "פנטסיה" (1940), "דמבו הפיל המעופף" (1941) ו"במבי" (1942). לאחר פרוץ מלחמת העולם השנייה, ההכנסות מהסרטים ירדו. כאשר ארצות הברית נכנסה למלחמה לאחר המתקפה על פרל הארבור, רבים מהאנימטורים של דיסני גויסו לצבא ארצות הברית. הממשלות של ארצות הברית וקנדה הוזמנו לאולפני החברה כדי להפיק סרטי הדרכה ותעמולה. עד 1942, 90% מכלל עובדי החברה (שהיו אז כ-550) עבדו על סרטים הקשורים למלחמה. סרטים כמו "Victory Through Air Power" ו"חינוך למוות" נוצרו כדי להגביר את התמיכה הציבורית במאמץ המלחמתי הרב. גם הדמויות של האולפנים הצטרפו למאבק, כדוגמת דונלד דאק שהופיע במספר סרטי תעמולה קצרים, כולל בסרט זוכה אוסקר, "פני הפיהרר" (1943).
היסטוריה > 1946–1954: לאחר המלחמה והפקות טלוויזיה

הצוות והתקציב במהלך המלחמה ואחריה היו מצומצמים, לכן הסרטים של דיסני בשנות ה-40 היו "סרטי חבילה", שהם למעשה אוסף של סרטים קצרים. ביניהם נמנים "שלושת הקבלרוס" (1944) ו"עת הזמיר" (1948), שנחלו חוסר אהדה והכנסות נמוכות. במקביל, האולפנים החלו לייצר סרטי אקשן ותעודה. הסרטים "שירת הדרום" (1946) ו"כה יקר ללבי" (1948) ששילבו הנפשה לצד שחקנים חיים, זכו לתגובות זועמות בשל גזענות ואף הוחרמו בארצות הברית. בניגוד אל הסרטים הללו, סדרת "True-Life Adventures", שכללה את הסרטים "אי כלבי הים" (1948, Seal Island) ו"הערבה הנעלמת" (1954, The Vanishing Prairie), הייתה פופולרית מאוד וזכתה בפרסים רבים.
יצירת הסרט "סינדרלה" ב-1950 הוכיחה כי סרט הנפשה באורך מלא עדיין יכול להצליח בשוק. סרטים נוספים שנוצרו באותה התקופה היו "עליסה בארץ הפלאות" (1951) ו"פיטר פן" (1953), שניהם הופקו לפני שהמלחמה התחילה, וכן גם סרט הלייב אקשן "אי המטמון" (1950). סרטי לייב אקשן נוספים של דיסני כללו את "The Story of Robin Hood" (סיפורו של רובין הוד; 1952), "The Sword and the Rose" (החרב והוורד; 1953) ו"20,000 מיל מתחת למים" (1954). החוזה של דיסני עם RKO הסתיים בשנת 1953, ובאותה השנה הוא הקים את מחלקת ההפצה של החברה, "Buena Vista Distribution".
בדצמבר 1950, וולט דיסני הפקות וחברת קוקה-קולה התחברו כדי ליצור את המיזם הראשון של דיסני בטלוויזיה, ששודר ברשת NBC – "שעה בארץ הפלאות" ("An Hour in Wonderland"). באוקטובר 1954, רשת ABC שידרה את הסדרה הראשונה של דיסני, "עולמו המופלא של דיסני" (באנגלית: Disneyland), שהפכה לאחת הסדרות הארוכות ביותר בכל הזמנים, עם 54 עונות ו-1,224 פרקים עד שנת 2008. הסדרה "עולמו המופלא של דיסני" נתנה לחברה במה להציג פרויקטים חדשים ותוכניות חדשות, ורשת ABC נהייתה שותפה של דיסני לפיתוח ומימון המיזמים שלה. זהו היה השלב הראשון בשותפות בין שתי החברות שתגיע לשיא ארבעה עשורים מאוחר יותר, בצעד שרבים לא יכלו לצפות, בו דיסני רכשה את ABC. ברכישה בעצם החברה ניהלה וקיבלה את הזכויות על תחנות של ABC, ועל התוכניות והמיזמים של החברה.
היסטוריה > 1955–1965: דיסנילנד

ב-1954, וולט דיסני השתמש בסדרה "עולמו המופלא של דיסני" (באנגלית: Disneyland) כדי לחשוף את מה שעתיד להיות דיסנילנד, רעיון שהגה שבא מתוך הרצון לבנות מקום שבו הורים וילדים יכולים ליהנות ביחד. ב-18 ביולי 1955, וולט דיסני פתח לקהל הרחב את פארק השעשועים דיסנילנד באנהיים שבקליפורניה. ב-17 ביולי 1955 הפארק דיסנילנד הוצג בתצוגה מקדימה בטלוויזיה בשידור חי בחסותו של רונלד רייגן. אחרי התחלה שלא צלחה במיוחד, דיסנילנד גדל ומשך מבקרים מכל רחבי ארצות הברית והעולם. ב-1959 התווספה לפארק רכבת המונורייל ("Monorail System"), שהייתה הרכבת הראשונה מסוגה באמריקה.
לכבוד התערוכה העולמית בניו יורק ב-1964, דיסני הכין ארבע אטרקציות נפרדות לנותני חסות שונים, כדי שכל אחד מהם ימצא את דרכו בדיסנילנד בצורה שונה. במהלך תקופה זו, וולט דיסני תכנן בחשאיות הקמה של פארק שעשועים נוסף לחברת דיסני. בנובמבר 1965 הוא הכריז על "דיסניוורלד", פארק שעשועים גדול מאוד שכולל בתוכו בתי מלון ועיר שכולה דיסני, שישתרע על שטח של אלפי דונמים שנרכש מחוץ לאורלנדו, פלורידה.
במהלך שנות ה-50 חברת וולט דיסני המשיכה להתמקד בהצלחה שלה ביצירת הפקות טלוויזיה. תוכנית הילדים היומית שלה, "מועדון מיקי מאוס", הכוללת צוות של ילדים צעירים שדיבבו את הדמויות, הוצגה לראשונה בשנת 1955 וזכתה להצלחה גדולה. שנתיים מאוחר יותר ב-1957, יצרה דיסני את סדרת "זורו" ("Zorro") שזכתה גם היא לפופולריות רבה ושודרה ב-ABC במשך שתי עונות. למרות ההצלחה לה זכתה דיסני, החברה הפחיתה את ההשקעה בהפקות טלוויזיה בשנות ה-60, למעט בסדרה "עולמו המופלא של דיסני" שזכתה להצלחה רבה ושודרה במשך זמן רב.
אולפני הסרטים של דיסני נשארו עסוקים ומצליחים, עם ממוצע של 6 יצירות שנוצרו בכל שנה באותה התקופה. בעוד שהפקת סרטים קצרים האטה באופן משמעותי במהלך שנות ה-50 וה-60, הסטודיו הוציא לאור מספר סרטי אנימציה באורך מלא, בהם "היפהפייה והיחפן" (1955), "היפהפייה הנרדמת" (1959) ו"101 כלבים דלמטיים" (1961), שנוצרו באמצעות מכונות צילום חדשניות במטרה להעביר את תהליך היצירה באמצעות ציורים לחדשנות של המכונות. הסרטים ששילבו שחקנים חיים שנוצרו על ידי דיסני היו מפוזרים על פני כמה סוגי ז'אנרים, כולל ספרות היסטורית ("ג'וני טרמיין", 1957), עיבודים לספרי ילדים ("פוליאנה", 1960) וקומדיות מודרניות ("לאלף את אבא", 1959). הסרט המצליח ביותר של דיסני בשנות ה-60 היה הסרט "מרי פופינס" ששילב שחקנים חיים ואנימציה ועובד על פי עלילת הספר בעל אותו השם. הסרט היה לסרט המרוויח ביותר באותם הזמנים, וזכה בחמישה פרסי אוסקר, כולל פרס אוסקר לשחקנית הטובה ביותר שהוענק לג'ולי אנדרוז על משחקה.
קבוצת העיצוב והאדריכלות של פארקי השעשועים של דיסני נהפכה לחלק בלתי נפרד מפעילות האולפנים, ואולפני וולט דיסני קנו אותה ב-5 בפברואר 1965, ושינתה את שמה ל-"Walt Disney Imagineering".
היסטוריה > 1966–1971: מותם של וולט ורוי דיסני

ב-5 בדצמבר 1966, וולט דיסני נפטר עקב סיבוכים הקשורים לסרטן הריאות שלקה בו, ורוי דיסני החליף אותו בתפקיד יושב הראש, המנכ"ל ונשיא החברה. אחת הפעולות הראשונות שלו היה לשנות את שם הפארק (שהיה אז עדיין בתכנונים ובנייה) מ"דיסניוורלד" ("Disney World") ל"וולט דיסני וורלד" ("Walt Disney World"), כאות כבוד לאחיו ולחזונו.
ב-1967, שני הסרטים האחרונים שוולט יצר יצאו לאור, הראשון הוא סרט האנימציה "ספר הג'ונגל" והשני הוא "המיליונר המאושר ביותר". האולפנים הוציאו לאור מספר קומדיות בסוף שנות ה-60, כולל "החיפושית השובבה" (הסרט המרוויח ביותר ב-1969) ו-"The Computer Wore Tennis Shoes" שיצא גם הוא ב-1969 בו כיכב השחקן קורט ראסל. שנות ה-70 נפתחו עם הוצאתו לאור של סרט האנימציה הראשון שלא בפיקוחו של וולט, "חתולים בצמרת", ואחריו גם סרט הפנטזיה המוזיקלי, "המיטה המעופפת" שיצא לאור בשנת 1971. הסרט "רוחו של השחור הזקן" (בהתבסס על דמותו של שחור הזקן), היה גם הוא למצליח מאוד באותה התקופה.
ב-1 באוקטובר 1971, וולט דיסני וורלד נפתח לציבור הרחב, ורוי דיסני מאוחר יותר באותו החודש חנך את הפארק. ב-20 בדצמבר 1971, רוי דיסני נפטר מאירוע מוחי, והחברה הועברה לניהולם של דון טאטום, קארד ווקר וחתנו של וולט – רון מילר, אותו וולט ורוי לימדו כיצד לנהל את החברה וליצור סרטים.
היסטוריה > 2020–2022: תקופת בוב צ'אפק ומגפת הקורונה

ב-25 בפברואר 2020 פרש בוב אייגר מתפקידו, והעבירו לבוב צ'אפק.
באפריל 2020, עקב מגפת הקורונה, הוציא צ'אפק עשרת אלפים עובדי חברה לחופשה ללא תשלום.
בעקבות מגפת הקורונה, נסגרו הפארקים וחברת דיסני איבדה 63 אחוזים מרווחיה ברבעון השני של 2020, מה שהביא להפסד של 1.4 מיליארד דולר לחברה. נוסף על הפארקים, ההפקות והפעילויות דיווחו על הפסד של מיליארד דולר מהרווחים.
בספטמבר 2020, הודיעה החברה על פיטורי 28 אלף עובדים בפלורידה וקליפורניה.
באוקטובר 2020 הודיעה חברת דיסני כי היא תרכז את עסקי המדיה בארגון אחד שיהיה אחראי להפצת תכנים, מכירת פרסומות ושירותי הסטרימינג דיסני+, החלטה זו התקבלה אחרי עלייה בשירות הסטרימינג ודחיות של סרטים.
במרץ 2021, הכריזה דיסני על חברת אנימציה חדשה בשם "20th Television Animation" אשר תתמקד באנימציה למבוגרים.
בשנת 2022 הצטרפה חברת וולט דיסני למתנגדים להצעת החוק המכונה "אל תגידו גיי", האוסרת על תלמידים ללמוד על זהות מגדרית בבתי ספר. הבעת ההתנגדות להצעת החוק (אנ'), אשר נעשתה בעקבות לחץ מצד עובדי החברה, הובילה לסכסוך מתמשך בין מושל פלורידה רון דה-סנטיס לבין חברת וולט דיסני.
באוקטובר 2022 השיקה החברה באירוע בלונדון, את חגיגות 100 שנות קיומה, ופרסמה מבחר אירועים צפויים שיתקיימו ב-2023 תחת הכותרת D100. בישראל מתוכנות: השקת ערוץ יוטיוב לשירי דיסני בעברית, עריכת פסטיבל מארוול באחד מקניוני ישראל, מופע ייחודי של קולולם ופעילויות נוספות.
היסטוריה > 2022-הווה: שובו של בוב אייגר

ב-20 בנובמבר 2022 הודיעה חברת וולט דיסני במפתיע, שצ'אפק סיים את תפקידו, ובוב אייגר חזר לשמש כמנכ"ל החברה.
בפברואר 2023 הודיעה דיסני כי היא תקצץ בעלויות של 5.5 מיליארד דולר, הכוללות ביטול של 7000 משרות המייצגות 3% מכוח העבודה שלה. דיסני מתכננת להתארגן מחדש לשלוש חטיבות: בידור, ESPN ופארקים, חוויות ומוצרים.
בשנת 2023 החלה דיסני בקמפיין "100 שנות הפלא" שלה לרגל חגיגות מאה שנה להיווסדה של החברה. זה כלל פתיח מונפש חדש של לוגו למאה שנים לחטיבת וולט דיסני, תערוכה, אירועים מיוחדים בפארקים ופרסומת הנצחה שהתקבלה היטב ששודרה במהלך הסופרבול LVII.
סרטים בהפצת החברה

להלן רשימה מלאה של סרטי דיסני, כולל שמם הרשמי בעברית. אם לא צוין שם בעברית – כפי הנראה, הסרט לא הופץ בישראל באופן רשמי. ייתכנו מקרים בהם יש מספר שמות שבהם הופץ הסרט בישראל, ובמקרה זה תופיע הערה על הסרט עם שמותיו הנוספים. הרשימה כוללת את כל הסרטים שהופצו תחת חברת בואנה ויסטה, חברת ההפצה של דיסני, וכוללת גם סרטים שיצאו תחת לייבלים שונים שאינם בהכרח תחת המיתוג "דיסני" (כדוגמת סרטי טאצ'סטון, סרטי הוליווד, מירמקס, אולפני המאה ה-20, אולפני מארוול, לוקאס פילם וכו׳) אך בפועל היו תחת הפצתם הישירה של חברת דיסני.
הסרטים מופיעים לפי שם ההפצה העברי המקורי איתו הופצו לקולנוע בבכורתם, במידה ושמם שונה, שמותיהם הנוספים מצוינים בעמודה נפרדת
מקרא:
סרטים בהפצת החברה > שנות ה-30 וה-40 של המאה ה-20

| שם עברי (הפצה מקורית) | שם בשפת המקור | תאריך יציאה | תאריך יציאה בישראל | שמות הפצה עבריים נוספים |
| --- | --- | --- | --- | --- |
| הזוכים המאושרים | Academy Award Review of Walt Disney Cartoons | 19 במאי 1937 | 24 במרץ 1972 |  |
| שלגיה ושבעת הגמדים | Snow White and the Seven Dwarfs | 21 בדצמבר 1937 | 30 במרץ 1939 |  |
| פינוקיו | Pinocchio | 7 בפברואר 1940 | 20 במרץ 1941 |  |
| פנטסיה | Fantasia | 13 בנובמבר 1940 | 24 באוקטובר 1942 |  |
| הדרקון העקש | The Reluctant Dragon | 20 ביוני 1941 | 18 באוגוסט 1943 | "הדרקון הסרבן" (קלטת וידאו של הסרט המלא מתורגם) "הדרקון הפייטן" (קלטת וידאו מדובבות של קטע האנימציה) |
| דמבו הפיל המעופף | Dumbo | 23 באוקטובר 1941 | 10 באפריל 1943 |  |
| במבי | Bambi | 13 באוגוסט 1942 | 25 בנובמבר 1944 | בחלק מבתי הקולנוע נקרא בהפצתו הראשונה בארץ ישראל המנדטורית "באמבי, נסיך היער" |
| סלודוס אמיגוס | Saludos Amigos | 6 בפברואר 1943 | 17 בספטמבר 1944 | בהפצה הראשונה בישראל נקרא גם "שלום חברים" ו"סלודוס ומיגוס" |
| הכוח המנצח | Victory Through Air Power | 17 ביולי 1943 | 15 בספטמבר 1945 | הופץ בגם בשם "ניצחון הכוח" |
| שלושת הקבלרוס | The Three Caballeros | 3 בפברואר 1945 | 16 בפברואר 1946 | "שלושת הקבלרוס: דונלד דאק במקסיקו" (הפצה בקלטות וידאו) |
| הבה לי מוזיקה | Make Mine Music | 15 באוגוסט 1946 | 15 בנובמבר 1947 | נקרא בהפצה הראשונה גם "הבו לנו מוזיקה", "פסטיבל המוזיקה", "זו מנגינתי" (הפצה שנייה) "נגן את המוזיקה שלי" (הפצה שלישית) "מצעד הפזמונים של דיסני" (הפצה בקלטות וידאו) |
| שירת הדרום | Song of the South | 12 בנובמבר 1946 | 12 בנובמבר 1948 |  |
| אף לי אף לך | Fun and Fancy Free | 27 בספטמבר 1947 | 18 בפברואר 1950 | עולם השעשועים (הפצה שנייה) חופשי ומאושר (הפצת DVD מתורגמת) כיף בלי דאגות (דיסני+ בגרסה מדובבת) |
| עת הזמיר | Melody Time | 27 במאי 1948 | 28 בפברואר 1953 |  |
| קרוב לליבי | So Dear to My Heart | 29 בנובמבר 1948 | 28 בנובמבר 1953 |  |
| הרפתקאות איכבוד ומר טוד | The Adventures of Ichabod and Mr. Toad | 5 באוקטובר 1949 | 25 בינואר 1971 | הרפתקאות איקבוד ומר קרפד (דיסני+ בגרסה מדובבת) |
סרטים בהפצת החברה > שנות ה-50 של המאה ה-20

| שם עברי (הפצה מקורית) | שם בשפת המקור | תאריך יציאה | תאריך יציאה בישראל | שמות הפצה עבריים נוספים | הערות |
| --- | --- | --- | --- | --- | --- |
| סינדרלה | Cinderella | 4 במרץ 1950 | 17 במרץ 1951 |  |  |
| אי המטמון | Treasure Island | 29 ביולי 1950 | 20 ביולי 1951 |  |  |
| עליסה בארץ הפלאות | Alice in Wonderland | 28 ביולי 1951 | 22 בדצמבר 1951 | הופץ גם בשם "עליסה בארץ הנפלאות" "אליס בארץ הפלאות" (החל משנות התשעים כשדובב לעברית) |  |
| עלילות רובין הוד | The Story of Robin Hood | 26 ביוני 1952 | 9 באפריל 1954 |  |  |
| פיטר פן | Peter Pan | 5 בפברואר 1953 | 9 באפריל 1955 | נקרא בהפצה הראשונה גם "עלילות פיטר פן" |  |
| החרב והשושנה | The Sword and the Rose | 23 ביולי 1953 | 13 באפריל 1956 |  |  |
| המדבר מתעורר | The Living Desert | 10 בנובמבר 1953 | 22 בספטמבר 1956 |  |  |
|  | Rob Roy: The Highland Rogue | 27 בפברואר 1954 | לא הופץ בישראל |  |  |
| הערבה הנעלמת | The Vanishing Prairie | 16 באוגוסט 1954 | 16 ביוני 2022 |  | הופץ לראשונה רשמית בדיסני+ בישראל |
| 20,000 מיל מתחת למים | 20,000 Leagues Under the Sea | 23 בדצמבר 1954 | 9 במרץ 1957 | "גיבורי נאוטילוס" (הפצה שנייה) |  |
| דיוי קרוקט | Davy Crockett: King of the Wild Frontier | 25 במאי 1955 | 20 בדצמבר 1959 | "דיוי קרוקט הלוחם האגדתי הגדול" (הפצה שנייה) |  |
| היפהפייה והיחפן | Lady and the Tramp | 22 ביוני 1955 | 2 ביולי 1960 | נקרא בהפצה הראשונה גם "ליידי" |  |
| האריה האפריקני | The African Lion | 14 בספטמבר 1955 | 29 בספטמבר 1960 |  |  |
| הפרחח | The Littlest Outlaw | 22 בדצמבר 1955 | 8 באוקטובר 1960 | "הנרדף הקטן" (הפצה שנייה) |  |
| מרוץ הרכבת | The Great Locomotive Chase | 8 ביוני 1956 |  |  |  |
| דיווי קרוקט ושודדי הנהר | Davy Crockett and the River Pirates | 18 ביולי 1956 | 16 ביוני 2022 |  | הופץ לראשונה רשמית בדיסני+ בישראל |
|  | Secrets of Life | 6 בנובמבר 1956 | לא הופץ בישראל |  |  |
|  | Westward Ho the Wagons! | 20 בדצמבר 1956 | לא הופץ בישראל |  |  |
|  | Johnny Tremain | 19 ביוני 1957 | לא הופץ בישראל |  |  |
| סיפורה של פרי | Perri | 28 באוגוסט 1957 | 16 ביוני 2022 |  | הופץ לראשונה רשמית בדיסני+ בישראל |
| הנאמן | Old Yeller | 25 בדצמבר 1957 | 8 ביולי 1961 | "ילר הזקן" (הפצה בקלטות וידאו) |  |
| אור ביער | The Light in the Forest | 8 ביולי 1958 | לא הופץ בישראל |  |  |
| השממה הלבנה | White Wilderness | 12 באוגוסט 1958 | לא הופץ בישראל |  |  |
|  | Tonka | 25 בדצמבר 1958 | לא הופץ בישראל |  |  |
| היפהפייה הנרדמת | Sleeping Beauty | 29 בינואר 1959 | 1 ביולי 1961 |  |  |
| הוא הלך על ארבע | The Shaggy Dog | 19 במרץ 1959 | 10 בדצמבר 1960 |  |  |
| דארבי או'גיל והאנשים הקטנים | Darby O'Gill and the Little People | 26 ביוני 1959 | 16 ביוני 2022 |  | הופץ לראשונה רשמית בדיסני+ בישראל |
| הדייג מן הגליל | The Big Fisherman | 4 באוגוסט 1959 | 14 באוקטובר 1961 |  |  |
|  | Zorro the Avenger | 10 בספטמבר 1959 | לא הופץ בישראל |  |  |
| גיבורי ההרים | Third Man on the Mountain | 10 בנובמבר 1959 | 26 באפריל 1963 |  |  |
סרטים בהפצת החברה > סרטים עתידיים

(חלק משמות הסרטים ותאריכי ההפצה עשויים להשתנות. אם לא מצוין שם בעברית ו/או תאריך הפצה בישראל – עוד לא אושר רשמית אם הסרט יופץ או לא)
| שם עברי | שם בשפת המקור | תאריך יציאה | תאריך יציאה בישראל | הערות |
| --- | --- | --- | --- | --- |
| קפטן אמריקה: עולם חדש מופלא | Captain America: New World Order | 14 בפברואר 2025 |  | הפקה בשיתוף עם אולפני מארוול |
| שלגיה | Snow White | 21 במרץ 2025 |  |  |
| ת'אנדרבולטס | Thunderbolts | 2 במאי 2025 |  | הפקה בשיתוף עם אולפני מארוול |
| לילו & סטיץ' | Lilo & Stitch | 23 במאי 2025 |  |  |
| אליאו | Elio | 13 ביוני 2025 |  | הפקה בשיתוף עם פיקסאר |
| ארבעת המופלאים: צעדים ראשונים | The Fantastic Four: First Steps | 25 ביולי 2025 |  | הפקה בשיתוף עם אולפני מארוול |
| שישי הפוך 2 | Freakier Friday 2 | 8 באוגוסט 2025 |  |  |
| טרון: ארס | Tron: Ares | 10 באוקטובר 2025 |  |  |
| בלייד | Blade | 7 בנובמבר 2025 |  | הפקה בשיתוף עם אולפני מארוול |
| זוטרופוליס 2 | Zootopia 2 | 26 בנובמבר 2025 |  |  |
| אווטאר 3 | Avatar 3 | 19 בדצמבר 2025 |  | מופץ תחת הלייבל אולפני המאה ה-20 |
| הנוקמים: יום הדין  | Avengers: Doomsday | מאי 2026 |  | הפקה בשיתוף עם אולפני מארוול |
| המנדלוריאן וגרוגו | The Mandalorian & Grogu | 22 במאי 2026 |  | הפקה בשיתוף עם לוקאס פילם |
| צעצוע של סיפור 5 | Toy Story 5 | 19 ביוני 2026 |  | הפקה בשיתוף עם פיקסאר |
| מואנה | Moana | 10 ביולי 2026 |  |  |
| עידן הקרח 6 | Ice Age 6 | 18 בדצמבר 2026 |  | הפקה בשיתוף עם אולפני המאה ה-20 |
| הנוקמים: מלחמות סודיות | Avengers: Secret Wars | 7 במאי 2027 |  | הפקה בשיתוף עם אולפני מארוול |
| לשבור את הקרח 3 | Frozen III | 24 בנובמבר 2027 |  |  |
| אווטאר 4 | Avatar 4 | 21 בדצמבר 2029 |  | מופץ תחת הלייבל אולפני המאה ה-20 |
| אווטאר 5 | Avatar 5 | 19 בדצמבר 2031 |  | מופץ תחת הלייבל אולפני המאה ה-20 |
ביקורות על היצירה של דיסני

על אף הפופולריות המתמשכת של סרטי דיסני, יש מבקרים הטוענים שחלק מיצירותיהם הקלאסיות מנציחות תפקידים מגדריים מסורתיים. הנסיכות המופיעות בסרטי דיסני נוטות להיות פסיביות ולעסוק בעבודות בית. פעמים רבות מטרתן היא למצוא גבר ולהינשא. לעומת זאת, גברים מוצגים בתפקידים סמכותיים כתחרותיים ואמיצים, וזה אף על פי שהם נוטים להופיע זמן קצר יחסית על המסך. מחקרים מסוימים טענו שהנסיכות של דיסני מהוות מודל חיברות בחיי ילדות צעירות.
בנוסף, היו ביקורות שונות על חלק מסרטי דיסני שהציגו לטענת המבקרים סטריאוטיפים גזעניים. הדוגמה הבולטת ביותר הייתה הסרט שירת הדרום משנת 1946 שהתבסס על סיפורי הפולקלור האפרו-אמריקני, וזכה לביקורות זועמות, וכתוצאה מכך החברה החרימה אותו מאז שנות ה-80.
ראו גם

הרנסאנס של דיסני
וולט דיסני
רוי דיסני
הנפשה
לקריאה נוספת

ג'יימס סטיוארט, מלחמות דיסני – מאחורי הקלעים של ממלכת הקסם, הוצאת גלובס וידיעות ספרים, 2007
משחקי הכס (סדרת טלוויזיה)

| --- | --- |

 מבוסס על:  שיר של אש ושל קרח 
 סוגה:  פנטזיה אפית סדרת דרמה טרגדיה
 יוצרים:  דייוויד בניוף ד. ב. וייס
 כותבים:  "שיר של אש ושל קרח" מאת ג'ורג' ר. ר. מרטין   דייוויד בניוף   ד. ב. וייס
 שחקנים:  פיטר דינקלג' לנה הידי אמיליה קלארק קיט הרינגטון סופי טרנר מייזי ויליאמס ניקולאי קוסטר-ולדאו איאן גלן אלפי אלן ג'ון בראדלי קונלת' היל אייזיק המפסטד-רייט
 פרסים:  פרס אמי לסדרת הדרמה הטובה ביותר ב-2015, 2016, 2018 ו-2019
 פסקול:  רמין ג'וואדי
 ארץ מקור:  ארצות הברית 
 שפות:  אנגלית 
 מקום התרחשות:  וסטרוז, אסוס, Sothoryos 
 מספר עונות:  8 
 מספר פרקים:  73 
 הפקה
 מפיק:  דייוויד בניוף, ד. ב. וייס, מרק הופמן 
 מפיקים בפועל:  דייוויד בניוף ד. ב. וייס קרולין סטראוס פרנק דוגלר ברנדט קאולפילד ג'ורג' ר. ר. מרטין
 חברת הפקה:  HBO
 הפצה:  האחים וורנר טלוויזיה, הולו, Microsoft Store, HBO Max 
 אתר צילומים:  צפון אירלנד  קרואטיה איסלנד ספרד   מלטה מרוקו סקוטלנד   קנדה  ארצות הברית
 מוזיקה:  רמין ג'וואדי 
 אורך פרק:  50–80 דקות
 שידור
 רשת שידור:  HBO 
 רשת שידור בישראל:  HOT, yes, סלקום tv
 פורמט (תמונה):  1080i (HDTV)
 פורמט (קול):  Dolby Digital 5.1
 תקופת שידור מקורית:  17 באפריל 2011 – 19 במאי 2019 
 קישורים חיצוניים
 האתר הרשמי אתר ההפקה
 דף התוכנית ב-IMDb
 
משחקי הכס (באנגלית: Game of Thrones) היא סדרת פנטזיה טלוויזיונית אמריקאית מצליחה, אשר נוצרה על ידי צמד המפיקים האמריקאים-יהודיים דייוויד בניוף וד. ב. וייס עבור רשת HBO האמריקאית. הסדרה מבוססת על "שיר של אש ושל קרח" – סדרת ספרי פנטזיה אפית מאת הסופר האמריקאי ג'ורג' ר. ר. מרטין. עלילת הסדרה מתרחשת בעולם בדיוני ברוח ימי הביניים. קרויה על שם הכרך הראשון של סדרת הספרים, "משחקי הכס".
העלילה מתרחשת בשתי יבשות, וֶסטֶרוֹז ואֶסוׂס, הממוקמות בעולם בדיוני. הסיפור מתחיל בתום קיץ ארוך במיוחד, ומתפצל למספר קווי עלילה. הראשון עוקב אחרי המלחמה בין בתי האצולה של שבע ממלכות המרכיבות את וסטרוז הנאבקות על הכס לאחר מות המלך ששלט בכל היבשת. השני מגולל את איום החורף הקרב ואת שובן של מפלצות אגדיות מהצפון הרחוק והקפוא. קו נוסף עוסק בניסיונה של היורשת האחרונה לשושלת המלוכה הקודמת של וסטרוז לחזור לממלכה ולהשיב את הכתר. באמצעות דמויות ראשיות מורכבות שמניעיהן סבוכים, הסדרה בוחנת סוגיות של מעמד חברתי, דת, מלחמה, חטא ועונש ומיניות. "משחקי הכס" היא סדרה עתירת תקציב ותרמה מאוד לפופולריות של סוגת הפנטזיה. עד כה עובדו חמישה מספרי הסדרה "שיר של אש ושל קרח" ("משחקי הכס", "עימות המלכים", "סופת החרבות", "משתה לעורבים" ו"ריקוד עם דרקונים") מכיוון ששני הספרים החותמים את הסדרה טרם יצאו, שלוש העונות האחרונות אינן מבוססות על הספרים ומרטין אינו שותף לכתיבתן. בשל כך ההבדלים בין סדרת הספרים לסדרת הטלוויזיה, גדלו.
הסדרה הייתה מועמדת לפרסים רבים, בהם פרס אמי ופרס גלובוס הזהב עבור סדרת הדרמה הטובה ביותר, וכן פרס הוגו ופרס סטורן, וזכתה ארבע פעמים בפרס אמי לסדרת הדרמה הטובה ביותר (2015, 2016, 2018, 2019). הביקורות השליליות על הסדרה התמקדו בסצנות העירום והמין הרבות ובאלימות הקשה המופיעה בה. בעונות האחרונות שאינן מתבססות על הספרים של מרטין נוספו גם ביקורות על התסריט.
בישראל, הסדרה החלה את שידוריה במקביל לשידור המקורי, הסדרה שודרה בלעדיות בערוץ yes Edge ו-yes Oh (ובערוץ הייעודי של yes "ערוץ משחקי הכס" שעלה מדי שנה לקראת עונה חדשה). בשנת 2016 החלה חברת הכבלים HOT לשדר את הסדרה. החל משנת 2017 הסדרה משודרת גם בסלקום tv.
באתר rotten tomatoes נקבע הציון 85% מהקהל, ו-89% מהמבקרים.